Page:Fairfa' the lasses (1).pdf/2



FAIRFA' THE LASSES.

TUNE,——‘Green grow the rashes, O.’

Fairfa’ the lasses, O!

Fairfa’ the lasses, O!

And dool and care still be his share,

Wha doesna loo the lasses, O!

Pale poverty an’ girnin’ care,

How lang will ye harrass us, O?

Yet light’s the load we hae to bear,

If lessen’d by the lasses, O!

Fairfa’, &c.

The rich may sneer as they gae by,

Or scornfully may pass us, O!

Their better lot let’s ne’er envy,

But live and love the lasses, O.

Fairfa’, &c.

Why should we eves sigh for wealth?

Sic thoughts should never fash us, O;

A fig for pelf, when blest wi’ health,

Content, an’ bonnie lasses, O.

Fairfa’, &c.